28 November

28 November is die 332ste dag van die jaar in die Gregoriaanse kalender (333ste in skrikkeljare). Daar volg nog 33 dae in die res van die jaar.

Gebeure 
 1633 – Pous Urbanus VIII stel sewe nuwe kardinale aan, waaronder Benedetto Ubaldi, ouditeur van die Heilige Roomse Rota.
 1660 – Die Royal Society word gestig.
 1786 – Pous Pius VI publiseer Super solidate teen Eybel se kritiek op die pous.
 1885 – Die spoorlyn tussen Kimberley en Kaapstad word geopen.
 1899 – Die Slag van die Twee Riviere, waar Lord Methuen aan Britse kant die bevel voer, vind plaas.
 1905 – Die Ierse nasionalis Arthur Griffith stig Sinn Féin as 'n politieke party met die doelwit om onafhanklikheid vir die hele Ierland te verkry.
 1912 – Albanië word van die Ottomaanse Ryk onafhanklik.
 1937 – Die Switserse volk keur ´n referendum af om die Vrymesselaars in Switserland onwettig te laat verklaar.
 1942 – Die RMS Nova Scotia word langs die kus van KwaZulu-Natal gekelder en 845 passasiers sterf.
 1943 – Die begin van die Teheran-konferensie tussen Franklin D. Roosevelt, Winston Churchill en Josef Stalin.
 1960 – Mauritanië word van Frankryk onafhanklik.
 1961 – 'n Tornado saai verwoesting in Nelspruit, veral die oostelike gedeelte.
 1964 – Die Mars vekennings ruimtetuig Mariner 4 word gelanseer.
 1987 – Die SAL-vliegtuig Helderberg met 159 mense aanboord stort naby Mauritius in die Indiese Oseaan neer. Almal sterf.

Geboortes 
 1118 – Manuel I, keiser van die Bisantynse Ryk († 1180)
 1640 – Willem de Vlamingh, 'n Nederlandse ontdekkingsreisiger († 1698 of later).
 1796 – Colin Fraser, Skotse predikant in Suid-Afrika († 1870)
 1820 – Friedrich Engels,  Duitse industrialis († 1895).
 1887 – Ernst Röhm, die leier van die Sturmabteilung (SA) van die Nasionaal-Sosialistiese Duitse Arbeidersparty († 1934). 
 1931 – Renier van Rooyen, Suid-Afrikaanse entrepreneur en stigter van Pep Stores († 2018).
 1935 – Frik du Preez,  Suid-Afrikaanse rugbyspeler.
 1937 – Wilbur Ross, Amerikaanse belegger en voormalige Minister van Finansies van die Verenigde State.
 1949 – Zack du Plessis, Afrikaanse akteur († 2011).
 1949 – Alexander Godunov, Amerikaanse balletdanser, akteur († 1995).
 1965 – Erwin Mortier, Vlaamse skrywer.
 1967 – Anna Nicole Smith, Amerikaanse model en aktrise († 2007).
 1972 – Michael Blackson, Amerikaanse akteur.
 1992 – Mireia Lalaguna, Spaanse model en skoonheidskoningin (Mej. Wêreld 2015).

Sterftes 
 741 – Pous Gregorius III, 90ste pous van die Rooms-Katolieke Kerk (Die BBKL gee 10 Desember) (* onbekend)
 1640 – Patriarg Joasaf I van Moskou, die vierde Russies-Ortodokse patriarg van Moskou en die hele Rusland (* onbekend)
 1680 – Gian Lorenzo Bernini, Italiaanse argitek, beeldhouer, skilder en dekorontwerper (* 1598)
 1694 – Matsuo Basho, Japannese digter (* 1644)
 1916 – MT Steyn, President van die Vrystaat (* 1857).
 1962 – Wilhelmina, koningin van Nederland (* 1880).
 1963 – Karyn Kupcinet, Amerikaanse aktrise (* 1941).
 1982 – Pierre Fourie, Afrikaanse skrywer (* 1917).
 2011 – Phil du Plessis, Afrikaanse digter (* 1944).
 2012 – Jakes Gerwel, akademikus, politikus en sakeman (* 1946).
 2015 – Mark Behr, Suid-Afrikaanse skrywer (* 1963).
 2019 – Wim Bosman, strokiesprentkunstenaart (* 1936).
 2020 – David Prowse, Britse akteur (Darth Vader) (* 1935).
 2021 – Sir Frank Williams, Britse Formule Een-motorsportlegende (* 1942).

Vakansies, vierings, en waarnemingsdae 
 Feesdag van Pous Gregorius III in die Rooms-Katolieke Kerk.

November